السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كل ولك الملك كله. وبيدك الخير كله واليك يرجع الامر كله. لبيك يا ربنا وسعديك والخير كل الخير في يديك. والشر ليس
اليك انا بك واليك تباركت وتعاليت استغفرك واتوب اليك. اللهم صل على النبي محمد وعلى ازواجه امهات المؤمنين. وعلى ذريتي بيتي انك حميد مجيد. اما بعد. حد يقوم بقى يجيب مصاحف لنا كلنا كده. ما شاء الله. بسم الله والصلاة والسلام على رسول الله. احنا بنشرح في
ايه ان شاء الله؟ ايات عباد الرحمن خلاص؟ حد يقدر يقول لي يعني كلمة عباد الرحمن ايه الشرف اللي فيها لهؤلاء لعباد الرحمن ها يلا بقى اما نشوف الناس معنا ولا لأ قل يلا سريعا. ايه؟ يعني نسبهم الله لنفسه. لما اقول لك ده اللي يبني بحقي وحقيقي
يبقى معناها ايه؟ هو الباقي مش يا ولادي؟ طب ما كل البشر عباد الرحمن. انما لأ ده دول عبادي بحق وحقيقي. يبقى ايه؟ نسبهم الله الى نفسه. طيب ايه تاني
ان في شرف ها نسبهم الله الى صفة ايه؟ الى صفة الرحمن يبقى ربنا عملهم بالرحمات غمرهم بالرحمات وقلنا ان كل الصفات العظيمة اللي هنشرحها في الايات ما هي الا نفحة من نفحات الرحمن على هؤلاء. ركزوا معي يا اخواني. الجلسات دي ان شاء
بازن الله تتفرغ وهيبقى امتحانات. هتتفرغ وهيتعمل عليها امتحانات. والاوائل فيها يتكرموا بقى في الدرس بتاع الجمعة بازن الله سبحانه وتعالى. فيعني ركزوا معي بازن الله سبحانه وتعالى مش عايزين يبقى ايه يعني يعني ده شيء علمي ده عمل تربوي علمي. ان احنا نبدأ نقف مع كلمة كلمة في كتاب الله سبحانه وتعالى. طيب
الذين يمشون على الارض هونا. خرجنا منها بخمس قواعد. ايه هم؟ ها؟ اي حد يقول اي حاجة كده. ها الذين يمشون على الارض ارض يمشون على الارض. قلنا يمشون على الارض ده ايه؟ ايه؟ يعني يعني يبقى ازا
ده منهج الانسان اللي وحد هدفه في الحياة. ان يمشون على الارض يا رب رايحين الشغل ولا رايح الكلية بتاعته ولا رايح سكشن ولا نازل جولة اصلا يدعو الناس الى الله ولا نازل يروح يزور الناس عشان يدعوهم الى الله هو يا رب رايح مشوار دنيا ولا مشوار دعوة ما عدش عند الناس دي دنيا ودعوة
يا جماعة الناس دي بقت حياتها جولة. يركب الميكروباص او التاكسي يدعو الى الله. يروح دراسته يدعو الى الله. يقعد في بيته يدعو اخوته الى الله يقابل في الشارع شباب بيعصوا ربنا يدعوهم الى الله بكل رفق ورحمة وجمال وحنان ولطف وزرف
يبقى ده ما عدش فيه حاجة اسمها ايه ؟ انا نازل ادعو الى الله او انا نازل رايح شغلي ده كل حياته بقت جولة دي اول حاجة. الحاجة التانية يبقى الناس دي وحدت هدفها
في الحياة بقت حياتها كلها جولة. ها رقم اتنين يمشون على الارض ها؟ لأ لأ احنا ايش علاء بس انا عايز كلمة على بعضها يمشون على الارض ها زميلكم قال ان على حرف استعلاء معناه ان داز عالية فوق. الناس دي ماشية على
رجليها ولكن قلبها فوق في السما. يبقى ازا اهم حاجة انك تعلى. اهم حاجة ان ايمانك يعلى. اهم حاجة ان اهدافك اهم حاجة انك تبقى انسان عالي. الناس دي اول حاجة فيها ان هي علت. علت بمعرفة الرحمن. علت بالتعرف الى الله. علت
تواجد في بيئة الايمان زي ما قلنا ان ضمير الجماعة في كل حاجة يمشون خاطبهم يبيتون. الناس دي كانت عايشة مع بعض يا جماعة يبقى عيلك ببيئة الايمان. علك بوجود مربي. ها علت بوجود واجعلنا للمتقين ايه؟ اماما. اماما. ده يعني انا يا رب هم
امشي ورا الائمة اللي موجودين عشان ابقى انا امام للي هيجوا بعدنا. اقوى تفسير في قول الله واجعلنا للمتقين اماما اي اجعلنا يا رب نأتم بمن قبلنا حتى نصلح ان يأتم بنا من بعدنا. يا يعني ايه
يعني سلفي اصيل. يعني ايه؟ يعني ملتفة حول العلماء. ماشي هنيجي لها بس دلوقتي احنا ايه؟ يمشون على الارض تاني ها يبقى تاني حاجة ان الناس دي كانت عالية لازم تعلى كل اللي عملوه بعد كده وقيام الليل اللي عاشوه والتوبة العظيمة اللي تبوها. كل ده بعد
كلمة على لما علم كل الاعمال الصالحة جت في حياته. طيب ايه كمان؟ ها؟ ايه كمان يمشون على الارض لا ده ده ما فيش الكلام ده يا اخواننا. احنا مش بنهرج هنا. احنا مش قاعدين في درس الجمعة الوقتي كده وايه وموعزة
استفاد او ده ما استفادش. احنا هنا ده يعني ايه نواة ارتباط تربوي وعلمي بكتاب الله. يبقى لازم تكون انت مركز معي ما تبقاش بتحضر ونسيت. فين يا اخوانا الكراسات والاقلام؟ مين اللي معه كراسة ولا بيرفع له ايده كده اللي معه كراسة وقلم؟ ادي واحد
ما شاء الله الشيخ محمد طبعا حبيبنا فين الكراسة والقلم دول؟ وريني يا سيدي يا سيدي ما شاء الله لا قوة الا بالله! عم الشيخ صلاح طبعا ما شاء الله! مين اللي معه كراسة
تاني ماشي ايوة ها طلعت الكراسات اهي بانت اهي يلا مين يزود؟ الركن البعيد الهادي انا لله وانا اليه راجعون. يعني انت جاي درس تفسير من غير كراسة وقلم. يا راجل يا ظالم! يا راجل حرام عليك
لا ده انا يعني بس هم عارفين ان في معاد النهاردة اصل في درس جمعة في الجمعية الشرعية كل جمعة من مغرب للعشاء. فانا باقول لهم المعاد امتى كل اسبوع؟ ما هو هيبقى كل تلات العشاء هنا ان شاء الله
ما هو ان شاء الله التلات العشاء. ان ربنا ازن يعني وربنا يعني من علينا بنعمه يعني. آآ آآ يبقى بعد كده يا اخوانا ما تجيش من غير ايه رقم واحد من غير مصحف. ما تجيش من غير مصحف. رقم اتنين من غير كراسة ولا. لازم يا حبيب قلبي والله العظيم يا اخواني احنا كنا
يعني انا مش عايز اقول لك كنا بنموت على حد يقول كلمة في فهم اية واحنا طلبة في الكلية يعني الواحد لو كان حضر سمع بس ايه يعني كلمة في فهم حرف كلمة في فهم هي كانت حياته بتتقلب. يا نهار ابيض! ده سروة! الواحد طلع
الشهر ده. يا اخوانا عايزين نرتبط بالقرآن. والذين اذا ذكروا بايه؟ بايات ربهم. ما دول عباد الرحمن؟ الارتباط بالقرآن الارتباط. القرآن ده هو مصدر التذكرة في حياتهم. اتعب مع القرآن. رمضان لسه عليه تلات شهور ونص يا رجالة ولا اربع شهور ونص. تلات شهور ونص
رمضان لسه عليه تلات شهور ونص يا اخوانا. يعني شوية صغيرين كده وهنبدأ نقول آآ يعني ولو ارادوا رمضان لاعدوا له عدة. ابدأ اجتهد يا اخواني حبيب قلبي خلي عندك همة. خلي عندك همة. يبقى ازا اللي ييجي بعد كده ييجي بالكراسة وقلم. بازن الله سبحانه وتعالى. يمشون على الارض
قلنا رقم واحد ان ده منهج توحيد الهدف في الحياة. لان ربنا ما قالش يمشون لطلب الدنيا ولا لطلب الدعوة. ده هم كل حياتهم بقت دعوة الى الله وهو ماشي بيدعو الى الله وهو في دراسته وهو في شغله وهو نازل يدعو اصلا مخصوص انسان قضيته الدعوة الى الله بقت حياته جولة. رقم اتنين
على انه انسان عالي اعلى. اعلى بوجودك في بقية الايمان. اعلى بحضورك للدروس. اعلى بارتباطك في كل دروس الدعاء. ما ترتبطش بحد دون حد. ارتبط بالجميع. لان الجميع كل واحد يا جماعة هيديك فايدة ابى الله
ابى الله ان يجمع فوائد الدين مع شخص واحد. ابى الله هتلاقي كل داعية وكل مربي وكل معلم بيديك حاجة التاني ما بيديهالكش خالص. كل واحد بيبص لك من وجهة التاني ما بيديهالكش. سبحان الملك! الصخرة اتفتحت على ايد التلاتة. ربنا ما بيفتحش
اخرج على ايد واحد والا الواحد ده هيبقى ابليس ده هيفتكر ان هو والعياز بالله هو اللي فتحها. هيبقى بيأله نفسه جوة نفسه. انما ربنا بيفتح على ايدنا كلنا يبقى رقم اتنين اعلى الناس دي علت بمعرفة الله. اه بالارتباط بالاسماء الحسنى. اسم الله الرحمن. الناس دي علت بالتواجد في بيئة الايمان
والصحبة الناس دي علت واجعلنا للمتقين اماما. ان هم ارتبطوا بالعلماء. اتبعوا العلماء. فبقى اللي وراهم هييجي طيب. تاني تالت حاجة يمشون على الارض. دي بقى هون هون اي فينينا بالدنيا. مستهينين بالاسباب وبالدنيا وبالناس. وبالاموال وبالمراكز مستهين بالدنيا. امتى
ها؟ امتى جت هنا؟ بعد ايه؟ ايوة بعدين. بعد ايه انا مش سامع حد صوتك. بعد علا ما شاء الله. بعد علا من اروع الحاجات في ايات عباد الرحمن الترابط ما بين كل كلمة والكلمة اللي بعدها
يعني وعباد الرحمن الذين يمشون على الارض ايه؟ هونا. امتى جت هونا والاستهانة بالدنيا بعد على؟ لما علي فبص كده زي اللي راكب طيارة بص على الدنيا حقيرة. يا ايتها التي لا تساوي جناح بعوضة. يبقى امتى عارف حقيقة الدنيا لما علي. هتقول انا مش زاهد في الدنيا. انا
انا مش عارف ابيت لربي سجدا وقياما طبعا يا حبيبي ليه؟ لانك ما انتاش عارف. فانت خليك زكي ركز على علاج المرض وليس على علاج. العرض ركز على تطهير الخزان وليس على تغيير الحنفيات. عشان
ربنا بيقول لك اه اه ولا يقتلون النفس التي حرمها ولا يزنون الا من تاب وايه وامن يبقى بعد التوبة ركز على الايه؟ على الايمان كان اشمعنى لان ضعف الايمان هو اللي وقعه في الذنب. ضعف الايمان هو اللي خلاك تبص على واحدة متبرجة وانت جاي. ضعف الايمان هو اللي خلاك
عينيك تزيغ كده في نزرة وانت قاعد على النت امبارح مسلا. ضعف الايمان هو اللي بيخليك تعصي ربنا سبحانه وتعالى. عشان كده الا من تاب امن اول ما تاب اجتهد في علاج المرض. وليس في علاج العرض. القضية مش في عينيك. اللي بصت
للحرم القضية في قلبك. القضية في قلبك عشان كده من الكلمات العظيمة اللي كان الشيخ محمد يعقوب ربنا يحفظه بيقولها زمان كان لما شباب يقولوه قولوا آآ نتوب ازاي يا شيخ يقول له طول ما لذة المعصية في قلبك مش هتعرف تلتزم. طول ما اللزة جوة قلبك
قلبك لان انا حطيت لساني في مسلا في في طبق فيه حاجة كده مرة ولا حاجة فجاي احط لساني في طبق مسكر مش هدوق السكر اصلا ليه انا ادوق انا
انا انا انا دايق لزة المعصية مش هاعرف ادوق لزة الطاعة. ولو ما دوقتش لزة الطاعة مش هتعرف تسبت اصلا. ولا هتعرف تستمر فكانت من كلماته الرائعة للشباب الغير التزم طول من اللزة في قلبك مش هتعرف. لازم تتخلص من اللزة اللي جوة قلبك الاول. طب ما تخلص منها ازاي؟ اعلى
تبص بعدها للدنيا انا لله وانا اليه راجعون. هي ديت اللي كانت شغلانا عن ربنا. يبقى الا من تاب وامن. كل كلمة في الترابط في ايات عباد الرحمن يا جماعة يبقى عالجوا المرض مش العرض مش القضية في ودنك اللي وانت راكب الميكروباص ومشغل اغاني قمت مدي له ودنك غصب عنك وانت عارف
انها حرام. اه ولقيت نفسك بدأت تتلزز. ادع في قلبك. القضية مش في الجوارح اللي راحت للمعصية. القضية في القلب اللي التز العمل يبقى ركز على علاج المرض. القضية قضية ايمان يا جماعة. علو الايمان. يبقى وعباد الرحمن الذين يمشون على
ارض ايه؟ هونا. طيب بعد كده ايه تاني؟ يبقى دي تالت حاجة اهو. رابع حاجة ايه فيمشون على الارض؟ يمشون ولا مش يمشون؟ يمشون بالجماعة اه ان الناس دي عايشة مع بعض. عايشة مع بعض. ومش هنقعد نقول كل مرة. انت تعرف مين في الدرس ده. بص كده
انت هتجيب لي الدهون الكبيرة يا عم الشيخ والمشايخ اللي عندنا. احنا عايزين ها الانصاص الصغيرة كده اللي آآ عارف كتير طب خلاص الراجل كتير تعرف مين في الدرس؟ طب بص ورا كده
تعرف مين في الدرس؟ يا سيدي يا سيدي ياد يا يا الناس التقيلة دي ها تعرف مين في الدرس؟ ايوة البلوفر النبيتي اللي وراك بقى. يا عم انت. تعرف مين
اتنين مش كفاية. الشيخ وليد ها الشيخ عمر تعرف مين في الدرس تعرفني انا؟ خلاص يا اما نقول لك ايه الشيخ وليد تعرف مين في الدرس؟ تعرف شوية حلوين يعني
طيب اخواني في الله يعني آآ آآ عايزين ندخل في دم بعض يا جماعة. عايزين ندخل في دم بعض. شيخ عمرو الامام بتاعنا. ايامنا الحلوة اه تعرف مين في الليلة دي؟ عارف كتير الحمد لله؟ خلاص يا عم يعني يعني الحمد لله يا جماعة يعني فكر الصحبة بييجي جوانا
اللهم لك الحمد. وفكر الارتباط ببعضه بيجي جوانا. بس عايزين نزود. عايزين نزود. انا عايزك تدخل نص الناس اللي قاعدة على الاقل تبقى عارفها. عارفها معرفة حب مش معرفة شكل
اه مش انا شفته في درس كزا مش انا قابلته لأ. معرفة حب حقيقية بينك وبينه. الذين يمشون على الارض ها تاني فيها ايه تاني؟ فيها ايه خامس؟ اكبر منهج اصلاح للواقع. وتغيير للواقع. ها
اللي هيستنى ده ده النقطة اللي بعدها. اكبر منهج تغيير في الواقع. تخيلوا يا جماعة احنا كده في المسجد لما خرجنا. فانت عندك شغل بالنهار وبالليل ايه في وسط الشباب وانت عندك دراسة بالنهار وبالليل وسط اصحابك وانت وانت تخيل لو كلنا خرجنا بفكر ان احنا بنمشي بالدعوة الى الله طول ما
البلد ده هتتغير ازاي؟ فانت قابلت واحد النهاردة ما تجيش معنا ليه؟ ده يوم الاربع بكرة في مسجد الصديق في ليلة ايمانية وجاي دكتور عبدالرحمن ودكتور غريب والشيخ احمد جلال اه احنا الاربعة نبقى بكرة ان شاء الله في الصديق. ما تيجي معنا. يبقى انت جبت لك اتنين وانت جبت لك واحد وانت جبت لك تلاتة. وبعد الدرس قعدت وحبيتهم وقمت
طالع على على في بيبيعوا جاتوه كده في الجنب كده. طلعت من جيبك ايه؟ تلاتة اربعة جنيه وعزمتهم على جاتوه. عزمتهم على جاتوه يبقى انت ايه يبقى او عم دبحت له كل واحد سندوتشين بغل بقى يا اخوانا عايزين نعيش يا اخوانا عايزين نعيش يبقى يمشون على الارض انت طول
ما انت ماشي انت ماشي بفكر الدعوة. كل ما تقابل واحد ها كل ما تقابل واحد ما تيجي معنا تيجي معكم فين؟ ده احنا عاملين دوري ما بين الشباب وما شاء الله
والفريق اللي هيكسب هياخد جوايز. طب بالله يا عم انا مش بتاع كورة. طب ما تيجي معنا. اجي معكم فين؟ ده احنا عاملين درس وفيه ورش وصحبة. مش جاية معه. طب ما تيجي معنا فين
في ليلة ايمانية في مسجد الصديق. لا لا لا. طب ما تيجي معنا فين؟ ده فيه ليلة قرآنية وبنمسك ايات من القرآن ونفسر. اه والله القرآن انا بحب القرآن ونفسي افهم تفسير القرآن
بالتأكيد هيشبك في حاجة بص مش معقول مش هتخلص منه مصلحة يعني هتخلص منه مصلحة. اه دي ميزة بيئة الايمان ان فيها اعمال متنوعة كل واحد بيشوف اللي يناسبه فيها. كل واحد بيشوف اللي يناسبه. طب ده احنا نازلين جولة. طب احنا شغالين في الدعوة الى الله يوم كزا. ما تيجي معنا. انا بتكلموا الشباب اه بتكلموه ازاي
ما حدش بيشتمكم لأ ده بيفرحوا. يا راجل! ما حدش بيقوم شاتيمكم ولا مهزأ! لا والله ده بيبقوا طايرين ويقولوا ما تسيبوناش! يا عم انت بتتكلم ازاي ليه بتعملوا ايه ؟ ما بنعملش اي حاجة. بننزل يكلمهم وهم بيفرحوا بنا. طب خدوني معك. يقينا حاجة هتشده. يقينا حاجة هتشده. يبقى يمشون على الارض ده اخطر ما
تغييري ان من ساعة ما تخرج من هنا دماغك كلها كل ما تقابل واحد ها ازاي تجيبه لبيئة الايمان. امال احنا يا جماعة بنحاول نعمل بيئة ايمان ليه الى ايمانية اهي دكتور غريب وانا بازن الله الوقتي ويعني الموضوع هيتطور ان شاء الله بازن الله. ومش عارف يوم الجمعة فيه ايه ويوم الاربع في الصديق فيه ايه؟ وفي وسط
اسبوع فيه ايه وكل داعية من الدعاء عامل ايه؟ بنحاول نعمل الكلام دا ليه؟ عشان يبقى انت قدامك فرصة ان طول ما انت ماشي تقول للي انت بتقابلهم تعالوا تمشون على الارض. طيب ايه كمان؟ ايه سادس فيمشون على الارض؟ ها؟ انت قلت ايه دلوقتي؟ حد قال حاجة هنا دلوقتي
يمشون على الارض مش تحت الارض. اخطر منهج تربوي. ان التربية مش ان انا اوديك المريخ تتربى وترجع الكرة الارضية. التربية انك وانت الواقع ده تتربى. عشان كده قلنا ان اكتر حاجة مبهرة في ايات عباد الرحمن ايه ؟ ربنا هب لنا منه ازواجنا واه كلام
انا هامتحنكم عليه. خدوا بالكم. الكلام ده امتحانكم عليه. احنا مش بنقول كلام كده في الهوا. ده كلام بنعيش به حياتنا. ده كلام بنغير به حياتنا ده خط سير لنا في الحياة. ها هب لنا من ايه؟ ازواجنا وايه؟ ده كانوا متجوزين ومخلفين يا رجالة. ازواجنا وذرياتنا ويمشون
الارض يعني يعني وصف النهار بتاعه وهو ماشي رايح شغله عادي زي الناس بس شغال في الدعوة. ده الناس دي كانت شغالة يا جماعة. الناس دي كان عندها محلات او تجارة
ارى او شغالة في عيادة او محامي بس بشريعة ربنا او او الناس دي كت شغالة يا اخوانا ومتجوزة ومخلفة. كانوا فاضيين للدين ازاي؟ وبعد كده لا يقتلنا النفس لا يزنون. معنى ان ربنا يسمع منه ما بيزنيش ان المجتمع مليان زنا. لا يقتلون ان المجتمع مليان بلطجة. وات لا
الزور ان المجتمع مليان تلوس. اعلامي. ها اذا مروا باللغو مروا كرامة معناها ان المجتمع مليان لغو ومليان. والتفاهة ومش عارف وميسي النهاردة مش عارف رايح فين. ميسي بيجيب الجون. ايه ده! هو ايه يا اخوانا ده! كل ما امشي في شارع صورة آآ الاتنين بتوعه بس
التاني ده كريستيانو ايه يا اخوانا في ايه! احنا عقولنا وصلت للدرجة ديت! ايه ده! ايه الهيافة دي ايه الهيافة دي! هو الخواء وصل للدرجة دي! الكورة خدت القدر! ده ربنا بيقول قد جعل الله لكل شيء قدرا! يا عم الكورة رياضة من الرياضات
بتتريض بها وتنمي جسمك عشان تعبد ربنا لها قدر. لها قدر. ايه اللي خلى الحفلات الشواطئ اللي كل ده ياخد القدر الرهيب ده في الحياة غير الخواء من الدين. جوانا. وازا خاطبهم الجاهلون. كان فيه توك شو كان فيه علمانيين. كان فيه
محاربين في العقيدة لا يدعون مع الله الها اخر. كان في اديان تانية. كان في عقائد تانية. يبقى ازا الناس دي عاشت في مجتمع مليان شهوات ومصايب. وزنا وعاشت في مجتمع هي شغالة ومتجوزة ومخلفة. ورغم ده وصلوا لربنا. ورغم ده اولئك يجزون الغرفة. انا بحس
اولئك يؤجرون الغرفة مفاجأة في النهاية. يقعد نهار ابيض خدوا الفردوس الاعلى. دول اللي عاشوا في البيئة الفاسدة دي اولئك الغرفة. ليه ؟ الدين عايز عقل يا جماعة. الدين عايز ناس مرتبطة بالقرآن وشف القرآن هيرفعك. قد ايه ؟ يبقى يمشون على الارض ما ادفنوش
وبعد كده يبقوا يخرجوا بقى للناس اتربم ايمانيا وهم عايشين وسط المجتمع. طيب في ايه تاني فيمشون على الارض؟ ها يمشون فعل ايه؟ مضارع والمضارع يفيد ايه؟ الاستمرارية. يبقى الناس دي كانت مستمرة
انا لله وانا اليه راجعون. قلنا ان اكبر مصيبة في الشعب المصري ما بيستمروش على حاجة. لا في الدين ولا في الدنيا هو طبيعة الشعب ده مش طبيعته من قديم الازل. الطبيعة الوقتي نتيجة الزروف اللي هو فيها. ما خدش التربية الجدية
يعني عكس شعوب مسلا زي اليابانيين زي الامريكان الامريكان تلاقيه متخصص في حاجة. عارف فيها كل حاجة في في الموسوعات العلمية فيها. وما هوش عارف واي حاجة عن اي حاجة تانية في الدنيا. الامريكان تلاقي فكروا كده التخصص. الامريكان تلاقي عندهم كل حاجة روح فريق لازم نبقى فريق. لازم روح الجروب دي تبقى بينا. ما فيش ما فيش
حد هينجح لوحده في حاجة ابدا. لازم عشان ابقى ملتزم صح يبقى لي شلة. ملتزمة. لازم عشان اقوم الليل واصوم النهار يبقى صحابي الشلة بتاعتي قوامين قوامين لازم عشان اطلب العلم نبقى فريق. لازم عشان اشتغل في الدعوة نبقى فريق. هو دماغهم كلها كده. فاول ما بيقعدوا لمة زي دي على طول الاربعة دول مع بعض
الخمسة دول مع بعض تلقائي هو دماغه اتبرمجت كده. برمجوهم كده. واحد زميلي كان آآ ده يعني في مدرسة امريكاني بيقول جابوهم في سانوية عامة السموم فرق في المدرسة. وروح الفريق واعمال الفريق عليها اربعين في المية من المجموع اللي هيدخله كلية. اربعين في المية. ليه؟ هو
اتعلموا ان مش هتعرف تعيش من غير ما تبقى جوة فريق. من غير ما تبقى جوة بيئة. يبقى فالامريكان متبرمجين على هزه القواعد للنجاح في الحياة التخصص. اتخصص في حاجة ما انت شتمها بتاع كله. احنا بنعتبر ان عيب. انك انت يعني ان ده بتاع مسلا بيدي فقه وده بيدي دعوة وده في التربية. وده في التفسير وده احنا بنعتبر لا لا
انا برضو فاهم في الباقي. يا ابني ما فيش الكلام ده. ما فيش واحد دكتور نسا ودكتور اطفال ودكتور جراحة ودكتور باطنة. ودكتور انف وازن ودكتور ما فيش الكلام ده في الطب ده اسمه
هبل. اشمعنى في الدين انا عايز ابقى بتاع كله؟ ده اسمه امل. انت متخصص في ايه ؟ ايه العبادة اللي انت متميز فيها ايه ؟ الثغر اللي انت ده واقف عليه ايه ؟ الموزف من وهو عنده اتنين وعشرين سنة يتعين في الحكومة يفضل في نفس الوزيفة لحد ما يبقى عنده ستين سنة. ما فيش حاجة اسمها اما غير
طيب اهل الدنيا بيسبتوا في مكانهم عشان ينتجوا. ما فيش حاجة اسمها ان دكتور اطفال ييجي بعد خمس سنين. اما اجرب بقى يا ابقى دكتور جراحة انف وازن. يبقى اسمه مجنون. ده باب
في حاجة اسمها لحد ما يموت خلاص هو التخصص ده. ده تخصص العمر. الموزف بيروح كل يوم من تمانية لاتنين الشغل بتاعه اشمعنى في الدين ما بنستمرش يا جماعة؟ اشمعنى في الدين ما عندناش استمرار؟ يبقى يمشون مضارع مستمر استمرار
الدعوة مش هتنجز لما انت تسخن لي يومين وتقعد لي تنام شهرين. الدعوة هتنتشر. انت هتتربى مش لما تسخن يومين في الدروس او العبادة او الصيام او القرآن او القيام. وبعد كده تنام لشهر فيها. استمر حتى لو على معدل بسيط بس استمر. يبقى الاستمرار
يبقى اخطر سبب للوصول هو الاستمرار. طيب سابع حاجة في يمشون على الارض او تامن حاجة كلمة تمشون يعني مش يعني احنا دايما في القرآن ييجي كلمة ايه مع الحاجات الدينية سارعوا سابقوا يسعون
مش عباد الله الذين يسعون على الارض يمشون دي تحسسك بايه؟ لو هو ماشي رايح يطلب رزقه في الدنيا يبقى معناه انه ايه؟ مش طب لو هو في الدعوة الى الله برضه نازل يتكلم معناه برضه ان هو في ثمرة الدعوة ايه؟ مش مستعجل يبقى اخطر مرض
للدعوة وللدنيا والله العزيم ولكل حاجة. اخطر مرض بيدمر كل حاجة الاستعجال. وعلى فكرة دايما الاستعجال مرض الازكياء لان الزكي ده آآ يعني ايه بيفكر كتير فعايز يوصل بسرعة وعشان كده دايما الازكياء تلاقيهم محطمين ومش ناجحين. ليه؟ لان
استعجال حطمه عشان كده ربنا حارب الاستعجال في القرآن. حارب الاستعجال. لان الاستعجال هيحطم لك حياتك وهيحطم الدعوة يبقى مرض للسجائر يمشون يا ابني احنا مش مستعجلين. الدنيا مش هتتغير بين يوم وليلة يمشون على الارض في الدعوة الى الله الدنيا مش هتتغير بين يوم وليلة. الناس
انت عارفة كده. الناس دي عارفة ان طريق الاصلاح ده طريق عمر. مش هيطلع اخوة تتربى بين يوم وليلة. الشباب مش هيتوب بالليل يوم المنكرات مش هتزول بين يوم وليلة. فهم فاهمين ان الاستعجال هيحطم له اعصابه وفي الاخر مش ده
الزمن جزء من العلاج. لازم تؤمن ان انت لازم تفضل مستمر في القعدة اللي انت قاعدها دي سنتين عشان نبدأ نتكلم معك ونقول لك الف مبروك بقى انت تطلع المرحلة اللي بعدها. سنتين كل مرحلة في حياتك سنتين. كل مرحلة عشان اقول لك انك فعلا
انت كده تضلعت ايمانيك. يلا ننقل بقى على النقلة اللي بعد كده انك تشوف صغر احترافي. تتخصص فيه. او انك انت ترحل في طلب العلم. او انك انت يا اخوانا
لازم تفهم ان الزمن جزء لازم تستمر والا ما فيش. يبقى ازا يمشون علاج مرض الاستعجال. طيب وعباد الرحمن الذين يمشون على الارض بهون قلنا هونا مستهنينا بالدنيا. ودي البداية. واذا خاطبهم الجاهلون قالوا ايه؟ سلاما. الجاهلون مين؟ زي بتوع التوك شوك
كده قعدوا بقى يشوهوا صورتهم في الاعلام. تمانية وعشرين قناة قاعدة ليل نهار تكشوا شتم فيهم. وخاطبهم من الخطب. يعني معناها ايه؟ ان الاعلام عايز يصور ان دول مصيبة. ان دول خطر على المجتمع. ان ده خطب يا جماعة. خطب جليل. الناس دي هتخرب الدنيا. الناس دي هو
وعايز يفزعك عايز يكسرك ها طب امتى جت اذا خاطبهم الجاهلون قالوا سلاما من اعجاز الترابط في الايات امتى جت بص وشغل دماغك معي. انت جت واذا خاطبهم الجاهلون قولوا سلاما. بعد ايه؟ ايوا. بعد يمشون
على الارض. بعد يمشون على الارض. لما نزلوا واتحركوا في الواقع اهل الباطل قالوا لا هتقعدوا لنا في المساجد يلا يا عم خليكم متكبسين مع بعض في المساجد. ها والقنوات الفضائية بتاعتكم اللي ما بتتفرجش عليها غيركم دي خليكم فيها. انما هتنزلوا لنا
تتكلموا عن ربنا يا نهار اسود! ده احنا كده ده احنا كده هنضيع. ده انتم كده تضيعونا. يبقى لا عند كده لأ. فامتى اهل الباطل بدأوا يحاربوهم بالاعلام وبدأوا يحاربوهم بقى خاطبهم الجاهلون قالوا سلاما انت لما مشوا لما بدأوا يبقوا اصحاب رسالة
اتحركوا وسط الدنيا. عشان كده قلنا يمشون على الارض ده ده الكلمة اللي اتقالت على النبي في اول نفس السورة. ها وقالوا ما لهذا الرسول يأكل الطعام ويمشي في الاسواق
الناس دي ماشية على طريق النبي. عليه الصلاة والسلام. الناس دي عندها اتباع. الناس دي لقت القدوة العملية اللي تمشي وراها لقت القدوة اللي مش محولة الدين لدرس بس. الدين حياة. الدين حياة. ازاي ان الملتزم او الشاب الجديد يدخل من
المسجد ده ما يلاقيش درس يلاقي ايه؟ حياة يلاقي يلاقي درس وفيه ليلة ايمانية وبعد كده الشباب هيقعدوا مع بعض ويتعرفوا على بعض ومجموعة من الشباب هتطلع على المقابر تتضبر في المقابر مع بعض. وفي ناس طالعة بكرة رحلة اه فهيطلع معهم يتفسح برضه. وفي ناس هتلعب كرة معهم
وفي نفس الوقت في طلب علم الشيخ فلان بيدي طلب علم منهجي فيطلب معه في نفس الوقت بازن الله يوم الجمعة ده هنعلن بازن الله غالبا ان شاء الله عن آآ معهد تحفيز
القرآن فكرة جديدة وقوية جدا. ان شاء الله بازن الله كله هيشترك فيها بازن الله في درس الجمعة وفي الجماعة ان شاء الله. فهو حياة حياة لاقي حواليه اصحاب ده له مربين ولا له شيوخ كبار بقى فوق كل الجميع دول. ويلاقي يعني فاحنا احنا عايزين نعيش دين يا جماعة انا نفسي نعيش دين. لما رحت درس
الشيخ مصطفى العدو التلات اللي فات. وقابلت بعض الاخوة من اللي قاعدين فرحت جدا. ليه؟ حسيت ان في ناس فاهمة لازم بقى يبقى مرتبط بالشيوخ. ما نجعلش عنا للمتقين اماما
ان انا امشي ورا الشيوخ بتوعنا على طريق السنة عشان اللي ييجي ورايا يمشي ورايا. هو الطريق كده. آآ آآ لما بالاقي اخوة نشيطة في الدعوة لما بالاقي وبدأت تصاحب بعض وتتصل ببعض. طول الاسبوع ويبدأوا الواحد بيحس ان الناس بدأت تفهم يا جماعة. ان الدين حياة. الدين مش درس
الدرس جزء من حياة الدين. الدرس جزء من الحياة وفيه جزء تاني طلب علم. وجزء تاني تحفيظ قرآن. وجزء تاني نتفسح مع بعض. وجزء تالت اصحاب الرياضة مع بعض وجزء رابع تفتح لي قلبك وافتح لك قلبي ونتعرف وندخل في حياة بعض ونشارك بعض وجزء رابع ان كل واحد مننا يشيل ثغر
وشغال في الدعوة وجزء خامس وجزء سادس وجزء سابع الدين ده حياة يا اخواننا. وجزء تامن نروح نزور مستشفيات وايتام بحيس ان اللي يدخل من المسجد يجد حياة بديلة عن حياة الفساد اللي برة. فاهميني ولا مش فاهميني؟ فاهم ولا مو فاهم
فاهم ولا مو فهمان يا بيه ايوة كده ايوة كده يا ابني ايوة كده يا شيخ وليد ايوة كده. انا بحب يا جماعة الناس السلفيين اللي اللي ايه الاخ قال لك شيخ
في ايه يا ابني انت مالك يا ابني يا ابني ما تخليك طبيعي كده يا اخي يعني نفسي اشوف يا اخي اخوة بسيطة حلوة. عم الشيخ ابوس راسك في ايه يا ابني انت عامل كده ليه؟ ما تقف. جزاك الله خير. ما تقف يا حبيب قلبي شخصية جميلة. هو انا لما
امك حبش ايدي بايزها هحبك خلاص يا عماد ايه ده يا عم بص لحد ما تشبع عايز ايه تاني يا اخوانا نكبر عايزين نعلى عايزين نفهم ان الدين مش الدروشة دي. هو يعني يعني يا اخوانا الدين ده حياء حسسني ان
صوتك جميلة حسست انك عاقل انك رزين انك متزن. هو انت لما تبص راس واحد يبقى انت كده حسسته انك كويس ولا لما هتبقى كويس فعلا ولا اما تبقى انسان ناضج فعلا خلونا نعيش الحياة الطبيعية. الصحابة ما كانوش ماشيين يبوسوا ايدين بعض ولا يبوسوا روس بعض. ولما يلاقوا واحد
يعني خلونا نتفك شوية من العقد يا جماعة اللي ايه اللي البعض عايش فيها دي. خلونا نتفك شوية. يعني يعني نبقى ناس عايشة حياة الدين مش متكلفة في الدين. مش الاخ المجرمز الواد الحلو الفاكك. الواد الحلو اللي لما بيقابل الناس بره يقولوا له انا نفسنا نبقى معك. نفسنا نبقى
ازيك؟ نفسنا نمشي معك في الطريق ده لما يلاقوه شخصية حلوة مرحة ظريفة لطيفة مشرقة عندها امل حبوبة له اصحاب بيحبوهم وبيحبوه. يقابلوه اصحابه الغير ملتزمين رايح فين ؟ انا رايح درس. ايه يا عم الارهابي! تاني يوم رايح فين! انا رايح العب مع اخواني ماتش كورة. الله
هو انتم عندكم الكلام ده ؟ اه تالت يوم رايح فين ؟ رايح حفلة شوش. يا سيدي حفلة شوي. بتشوي ايه ؟ بطاطا ولا درة ولا بنشوي اللي شوية يا عم ان شاء الله نشوي فول سوداني انما احنا مبسوطين مع بعض وفرحانين ببعض وقابلين بعض. وسعداء مع بعض. ساعتها كل اللي برة هيتمنى يبقى وسطنا
قوة لما يلاقينا عايشين حياة جميلة. انما مش هي اوضة يا حضرة اه قافلين الدين على هو الدين درس وخلاص طب وبعدين؟ طب ما كده اللي برة هيدخل لك ليه؟ انت بالنسبة له بتخنقه. استغفروا ربكم ثم توبوا اليه ايه؟ ها
يمتعكم يمتعكم هتتمتع يمتعكم فافرح قوي اما الاقي حاجة كده ايه والاقي اخ يكتب يعني ايه؟ يعني يمتعكم الدين ده متعة في الدين وفي الحياة الاجتماعية متعة. انما الشاب اللي بره بيتهيأ له استغفروا ربكم سم توبوا اليه
في ايه ؟ هتتخنق وهتعيش حياة خنيقة. فربنا بيقول له ما هو مش كده. يوم ما هتتمتع يمتعكم متاعا حسنا. الدين بلاش ندي صورة وحشة عن الدين. انت لما بتدخل وتقوم خارج وتقعد تتزبزب هو انا ينفع امشي وراها حمو زبزب
اللي برة عمرهم ما هيمشوا وراك. ازا كنت انت مزبزب في الدين. ازا كنت انت مش مستمر في الدين. هو انت لما لما تدخل ويبقى حياتك بس ايه ما فيش فيها صحبة وما فيش فيها جمال وما
فيها بهجة جوة الدين نفسه. الناس هتعرف جمال الدين منين يا جماعة؟ يا جماعة غيروا على دينكم شوية. وروا الناس الدين الجميل العملي الحقيقي اه اه وعباد الرحمن الذين يمشون على الارض يوما واذا خاطبهم الجاهلون قالوا ايه؟ سلاما يبقى امتى بدأ اهل الباطل بقى
يشوهوا اعلاميا ويخافوا من الملتزمين لما الملتزمين بقوا ماشيين صح. يمشون على الارض. قالوا سلاما الملتزم بقى عارف قيمة الدنيا. بقى عارف قيمة العمر بقى عارف قيمة وقته مش هضيع وقتي مع اي حد ييجي يقعد الاخ اللي قاعد يهق عشر ساعات على الفيسبوك يقول لك انا برد على الشبهات. شبهات مين يا ابني
ولا الاخ اللي يقعد تلات سنين يرد على شبهات الشيعة وشبهات النصارى وشبهات الملحدين. يا بني اترد علي بالمنزر ده. والله اقسم بالله لو كان الصحابة لما فتحوا العالم ما كان العالم مليان الحاد ومليان نصارى وتنصير ومليان شرك
وملئان فلسفة الا شد كمان من دول. ومليان آآ مليان كل الافكار الضالة. اقسم بالله لو كان الصحابة اتبعوا مبدأ الرد على الشبهات من اجل الدعوة مكان زمان التلاتة في المية من الفتوحات الاسلامية اهلها اسلموا. يا ابني احنا عندنا منهج ان نحن نتحدث عن الله فنبهر القلوب
خذ بالعقول. الصحابة كانوا بينزلوا يتكلموا مين هو ربنا. ايه هو الحق؟ ايه هو الدين؟ هو انا بعيه لما دخل قال له نحن قوم ايه ابتعثنا الله. ده فيه مهمة كبيرة جدا. لنخرج العباد من من عبادة العباد الى ايه؟ عبادة رب العباد
صندوق الدنيا الى ساعات الدنيا والاخرة ومن جور الاديان الى عدد اللسان. شف الكلام البسيط. كلام بسيط ما عدش بقى يقول له طب انتم بقى عندكم بقى في الاصحاح الفلاني الجملة بتتعارض مع الاصحاح العلاني. فانا جبت لك هو الكلام ده بيخليه يسيب دينه! الكلام ده بيخليه
اجري بسرعة يسأل وبيرجع لك اشرس من مكان. يا ابني انا معك لوب اقعد ارميه واقعد اتشاكل مع الناس في الضلمة ليه صور للناس يقول الله اكبر هو ده النور فعلا. اصل فيه واحد مجادل يولع يتحرق يا عم انت مالك؟ فيه مليون واحد تاني اول ما هتكلمه من الكلام البسيط
يلتزموا الاخوة يا عيني مضيعة عمرها على الفيسبوك عشان تلاتة مجادلين. وتيجي تقول له طب خلينا نتكلم مع ربنا. يقول لك ما فلان بيجادل وفلان يعطش. يا عم يتحرق فلان. يا عمي طريقنا عامل زي طريق السكينة في التورتة. الصحابة كلموا الناس عن ربنا
كل الناس اسلمت. الفلاسفة اسلموا. القساوسة اسلموا. رجال الدين في في الشرك نفسه اسلموا. ليه؟ لان هم يتعاملوا بالمنهج البسيط ليه بنعقد الدين؟ ليه بنحول الدين لعقد؟ ويقول لك انا اعمل مش عارف عشرين موقع للرد على شبهات الملحدين والمنصرين ويا عين الاخوة
تفني اعمارا الكلام ده جميل بس ده الخطوة رقم اربعة. يعني في ال عمران ده الخطوة رقم اربعة. انما الخطوة رقم واحد ايه؟ لما جه وفد نصارى نجران ها في
ايات ال عمران كان اول خطوة ايه لو حد بقى فاهم في التفسير شوية في ايات ال عمران اللي ربنا رد فيها على النصارى نجران وهم بينازروا النبي اهو جايين اهو شبهات على الفيسبوك اهو. كان اول مرحلة ايه؟ ايه الايات اللي بدأنا بها؟ لا
ده انت جاي في مرحلة آآ تلاتة. ما هي دي المشكلة. الايات بدأت بايه؟ ان الله اصطفى ادم وروحا ولا ابراهيم ولا عمران على العالمين اذ قالت امرأة عمران يا مريم انى لك هذا؟ قال ربي انا يكون لي غلام؟ واذ قالت الملائكة يا مريم ان الله
وطهرك. ها وجيها في الدنيا والاخرة. وبعد كده سيدنا ويعلمه الكتاب والحكمة والتوراة والانجيل مش القصة دي في الاول؟ ربياني نزرت لك ما في بطني محررة. هو الكلام ده ما له بالرد على النصارى. حد يقدر يقول لي ان مثل عيسى عند الله. الكلام ده من
قبل ما ناقشه في الباطل عملت ايه ؟ عرضت الحق عرضت الصورة المشرقة بيقول لمريم والدة الاله وبيقول لي على عيسى ان هو مش عارف مات تلات تيام هو ربنا فقام وتلاتة في واحد ومش عارف ايه طب تعال بقى
اما اوريك انا القصة. تعال بقى اما اعرض لك القصة النورانية. تعال بقى اما ادوب لك قلبك مع امرأة عمران ونورانيتها. وبعد كده اجيبك لمسة تسمع مريم في المحراب وبعد كده ابهرك مع زكريا وبيرزق يحيى. وبعد كده لففك حوالين نفسك مع عيسى
والايمان والرفعة والعلو بتاعه. بعد كده القصة دي ولا القصة؟ بالله عليك دي ولا دي؟ بالله عليك النور ده ولا الخزعبلات دي بالله عليك خلاص يا ابني اول خطوة عرض الحق وبعد كده يا جماعة نبدأ نتكلم في باقي الكلام. انما يا اخوانا للاسف
الذين يردون على الملحدين ويردون على النصارى ويردون على الشيعة. لازم هو نفس الطريق. تعال بقى اما اجيب لك بقى الامام مش عارف مين قال ايه في الكتاب بتاعكم اه اللي فيه مزهب الشيعة كله ويقعدوا يا عيني يطحنوا في بعض. وبعد كده الاخ يقول لك الحمد لله. الحمد لله ده انا تلاتة تركوا التشيع على ايديا
ها في كم سنة في اربع سنين مسلا. ايه يا ابني اللي انت بتعمله ده! هو مش المنهج اصلا. واللي دخل على الجدل ده هيدخل هيبقى مجادل. يا ابني اعرض نور
الباطل يطفى فورا. احنا بنصعب الدنيا على نفسنا يا جماعة. بنصعب الدنيا على نفسنا. بنشد على نفسنا. ما بنديش الصورة الحقيقية للدين الصورة الجميلة للدين. الصورة البسيطة للدين. والذين يبيتون لربهم سجدا وقياما. الله! يمشون على الارض ها! ضمن الروعة بتاعة الترابط
في الايات يمشون على الارض ده وصف نهارهم. وصف حالهم بالنهار. يمشون على الارض في الدعوة وفي الشغل وفي المعاش. امال يبيتون لربنا سجادا وقائما. ده وصف حالهم ايه فين؟ في الليل يبقى الاية تلاتة وستين وصف حالهم في النهار. والاية اربعة وستين وصف حالهم في الايه؟ في الليل. يبقى
ربنا جاب الاول نهارهم قبل ليلهم. في حين ان سورة المزمل بتتكلم عن ليل الصالحين. بعدها سورة ايه؟ المدثر بتتكلم عن ايه؟ نهار الصالحين. قم فانذر. يبقى ربنا مرة يجيب النهار الصالحين قبل ليلهم. ومرة يجيب ليل الصالحين قبل ايه؟ قبل نهار
في حين ان ربنا يقول لك والضحى والليل اذا سجى. الضحى عبادات النبي بالنهار والليل ازا سجى عبادات النبي بالليل. ها يبقى هنا النهار قبل الليل البردو ليه ساعات النهار ييجي قبل الليل وساعات الليل ييجي قبل النهار؟ ها حد يقول لي كده ها. ايه اللي لازم النهار قبل الليل
جميل ماشي جميل يعني يعني انتم كده جبتوا معنى ان الليل والنهار هم الاتنين ايه ماشي بس برضو انا قل هنا ليه ربنا اتكلم عن الليل قبل ما نتكلم عن النهار؟ آآ اتكلم عن النهار قبل ما اتكلم عن الليل. ها
جميل جدا ماشي قل. جميل جدا ها؟ طيب يبقى ازا لما تيجي المزمل قبل المدسر. لما ييجي الليل قبل النهار الاول معناه ايه؟ ان اللي ما لوش ليل ما لوش نهار. ان الاخ عشان ينور في الدعوة بالنهار
لازم يكون واقف بين ايدين ربنا بالليل. عشان تنزل منور وربنا يفتح لك القلوب وربنا يجري النور على لسانك. يبقى انت يبقى كده المزمل قبل المدثر او ايه البتاع الصالحين بييجي قبل النهار؟ ها عشان يوم المؤمن بيبدأ بالليل. عشان الليل ده اللي انت بتطلب من ربنا ان ان يفتح لك قلوب الناس فيه
بالنهار تنزل تحصد الدعاء بتاعك بقى. طيب هنا ليه النهار قبل الليل؟ لان الليل هو محصلة النهار يعني عايز تقوم الليل اتق الله وما تعصيهوش بالنهار. طب هل معنى كده ان اللي هيعصي ربنا بالنهار
مش هيوفق لقيام الليل؟ ها؟ لأ. طب لأ ليه ؟ اوعوا تفكروا بطريقة احباطية في الدين. انا عصيت ربنا النهاردة يبقى ربنا مش هيوفقني للقيام. اوعى ربنا غفور رحيم احنا بنقول الكلام ده عشان نمشي صح. انك لما بالنهار تبقى صح ربنا هيفتح عليك في الليل. لما بالنهار تبقى قلبك موصول بالله
لما بالنهار تبقى مجتهد في تربية قلبك وفي العبادة وفي الصلة بالله ربنا هيفتح عليك بالليل. انما اوعى لما تقع في زنب يجي لك احباط اوعى يا جماعة فيه اخوة نمطها خنيق في الدين. هو اتفضل
لأ انا مش قصدي ان كلامك غلط. انا قصدي ان ما تعقدش نفسك ايوة الله ينور عليك ماشي جميل. يعني بس احنا الوقتي عايزين ايه انا انا عايز اوصل لك
مفهوم اوعى تبقى نموزج الملتزم الاحباطي. اللي هو ماشي على طول انا وحش. انا مزنب. انا ما استاهلش. انا ربنا مش هيفتح علي بسبب زنوبي. ايه ايه سوء الظن بالله ده؟ ايه الجهل بالله ده؟ هو ربنا ماسك لنا الكرباج؟ يا ابني ايه يا ابني ده! ربنا الرؤوف
الرحيم الودود الجميل الكريم الاكرم الحميد الرحمن الرحيم القدوس المعطي المحسن الرفيق الطيب الشافي الكافي ذو الجلال والاكرام الاكرم الصمد الوهاب المغني جب انت منين الصورة القاتمة دي في الدين؟ انا وحش فانا ربنا مش هيفتح علي. ليه؟ هو ربنا هو ربنا لو عملك كده كان اتخسف بك الارض من زمان اصلا. هو
ربنا يعلم انك انت بتزنب. وبيفتح لك باب الرحمة. عشان كده هو عباد الايه؟ الرحمن مش هو عباد القهار مسلا. رغم ان عباد القهار كلمة كبيرة جدا عالية جدا مش يا جماعة عيشوا مع رحمة ربنا. الناس دي لو ما كانتش عاشت مع رحمة ربنا كانت ماتت. لما شافت الفساد اللي برة وشافت
وشافت الحرب اللي عليها. وشافت المشاكل اللي في الدنيا. كان زمانها ماتت. انا عايزك تعيش مع رحمة الرحمن. انا عايزك ما تيأسش مهما اذناب. يعني انا ممكن اذنب وربنا يفتح علي في قيام الليل ويفتح عليك في الدعوة. ويفتح عليك في العلم. ويفتح عليك في كل حاجة. بس ما دام انت مش مستهتر
طالما انت مش مستهين يبقى يا جماعة لو سمحتم بلاش النمط الاحباطي في الدين. بلاش عبادة الله بالهم انك انت فاكر ان طول ما انت مكتئب وحزين وعمل كده يبقى انت ربنا راضي عنك بقى وربنا يراك بقى مهموم ايه ده! يعني
يعني انت يعني ده ده اخ غير عاقل. ده اخ دماغه وحشة اصلا. ده اخ دماغه ضعيفة. ضعيف العقل والعياذ بالله. انا لو باختار فريق يشتغل معه في الدعوة انا عمري ما هاختار الشخصية دي. لا يمكن اختار الشخصية ضعيفة العقل دي. طب لما ربنا يختار لدينه بقى هيختار الشخصية دي
ازا كان المخلوق ما يرضاش يختار الشخصية دي. ولا حرج في فضل الله انما انا عايز اقول لك ان ربنا بيحب العبد العاقل المتوازن المرن اللي ما بيحبطش. اللي مش محمل نفسه الهم على طول. اللي مش ماشي الدنيا واخد الدنيا كلها على صدره. وواخد المنكرات اللي
على صدره وانا اعمل ايه ؟ والامة ضايعة والدين ضاع. وانا ضايع والشيوخ ضاعت. ايه ده! ايه ده! ايه ده! ايه ده انا بتكلم على نمط موجود كتير جدا. يا ابني اشرق. الدنيا جميلة. وربنا هيفتح. والعيوب هتتصلح
بلاش النمط الخنيق ده. ها فالله يبسط يده بالليل ليتوب مسيء النهار. يا سلام! ويبسط يده بالنهار ليتوب مسيء الليل. ليتوب مسيء الليل. ليتوب مين مش الزي اساء بالليل مسيء الليل ده اللي من المغرب للفجر ما بطلش معصية لحزة. ومسيء دي
مش مش اللي عمل صغائر ده اللي عمل كل المصايب. وربنا يبسط له يده. انا لما ببسط لك ايدي واقول لك خد يعني خد عطاءات لله المثل الاعلى ربنا يبسط يده بالعطاء. انت عصيتني ليه؟ عشان عايز حاجات من الدنيا. طب تعال وانا هاديك في الدين. اعلى من
اللي انت كنت بتاخده في الدنيا بالمعصية. تعال ومن يعظم حرمات الله فهو خير له. اللي انت انت كنت بتعمل الحرام عشان تاخده هاديك اللي احسن منه في الحلال. اللي انت كنت بتعصيني عشان تاخده هاديك اللي افضل منه
في الطاعة هديك المتعة الاكبر واللزة الاكبر والحب الاكبر والفرحة الاكبر والبهجة الاكبر والرزق الاكبر عايز ايه يبسط يده بالنهار عشان مين يا رب اللي كان لسة بيعمل الموبقات طول الليل يعني مش
يا رب بعد اسبوع مسلا يعني انا ما اعرفش اسامحك بسرعة. قلت لي كلمة وحشة شهر يا عم تعال طب بص طب الوقتي بص يا اخي ربنا يحفزك انا قابل اعتزارك ان شاء الله بس ابعد
عن الوقت لان انا فعلا لسه شايل في صدري. استنى بس اما اهدا كده وبعد كده ده البشر انما رب البشر طول الليل بيعصي وبالنهار طول النهار ربنا باسط له ايده
تعال خد تعال خد وتب. ايه ده يا جماعة؟ يا اخوانا جبنا منين النزرة الخنيقة دي؟ جبنا منين ده يعني من كلمات بعض السلف لبعض السلف ان احدى السلف كانت بتقول لاحد السلف يعني بدون اسماء يعني عشان ما ندخلش في في دايرة تانية يعني اه فكان بيقول قف
على الباب حتى يفتح فقالت له الا تتقي الله؟ والاتنين يعني من الكبار يعني بتوع يعني فقالت له الا تتقي الله ومتى ااغلق بابه حتى يفتح؟ انت قاعد تقول للناس باب ربنا مقفول واقفو على الباب لحد ما يتفتح جوة امتى كان ربنا قفل بابه؟ فاحنا لما بنقوله قف عالباب ده
مجازي عن المجاهدة طبعا اه اقف على الباب. انما هي عايزة تقول طب ما تكلم الناس عن رحمته بقى وعن فتحه. نحبب الناس في ربنا لما نحب الرحمن هنعرف احبب الناس في الرحمان. انما لما انت واخد الدين انه شدة وقسوة مش هتوصل لحاجة يا ابني. فهمان ولا مو فهمان
امال وشكم شكله كده! شكله مو فهمانا يا جماعة! نفسي اقابل اخوة فهمانة نفسي اعيش وسط اخوة حلوة كده وفاهمة بتحب القرآن وبتعبد ربنا وبيحبوا بعض وعيال حلوة ومتكحرتة وشغالين الكلام ده الواحد يلاقيه فين
ده في الجنة ده ولا بلاش بلاش اصل انا وال حين يبيتون لربهم سجدا وقياما. ها انا انا عايز اكلمكم بسرعة يا جماعة عن الترابط بتاع الايات. ها؟ يبقى جه النهار قبل الليل
ايه؟ لان لما الناس دي كانت صح في النهار قلبها موصول بالله. عشان كده الاخ ييجي يقول لي كيف اخشع في صلاة الظهر؟ خشوعك في صلاة الضهر على حسب قبل الضهر. وخشوعك في العصر على حسب حضرتك قبل العصر. والله انت موصول قلبك بالله ما بين الضهر والعصر هتخشع في العصر. انت غافل لاهي ما بين الضهر والعصر
لا تغفل في العصر. موضوع يا جماعة خلينا نفهم بقى عايز الليل بتاعك يبقى صح خلي النهار بتاعك صح. واخدين بالكم؟ يعني اليوم اللي انا حضرت فيه ده هيبقى قيام الليل فيه افضل ولا اليوم اللي انا ما حضرتش فيه؟ اللي حضرت فيه اليوم اللي حفزت فيه القرآن هيبقى الليل افضل ولا ما حفظش فيه القرآن؟ اليوم اللي قابلت فيه صحبة صالحة
وقعدنا نعبد ربنا مع بعض هيبقى اليوم الليل افضل ولا اليوم اللي ما فيش فيه صحبة وهكذا. والذين يبيتون لربهم سجدا وقياما. يبقى ده قيام الليل. كان وقع بقى يبيتون لربهم سجدا وقياما. موضوع كبير. انا دلوقتي مش بفصل انا عايز اجيب لك الترابط ما بين الايات دلوقتي على بعضه. ها مجهود
ضخم جدا بعد المجهود ده كان المتوقع والذين يقولون ربنا ادخلنا الجنة. ارزقنا الفردوس الاعلى. انا انها كان عزيما. والذين يقولون ربنا اصرف عنا عذاب جهنم. يا نهار ابيض بقى انتم طول النهار في الدعوة وطول الليل في القيام. وبعد كل ده رفعتوا ايدكم يا رب. اصرف يعني جهنم
طب جاية يعني حاسين ان جهنم دي وحش هاجم. واصرف دي شايفينها رؤيا العين. عايشين باليقين مع الدار الاخرة مش الاخ اللي قاعد مشغول ها هنمسك التمكين امتى ونمسك الحكم امتى ؟ يا ابني لو الكلام ده اتطبق في حياتنا ربنا هيمكن لنا. ما
ما بقاش عامل زي الولا اللي ابوه قال له لو نجحت هجيب لك عربية والولا بقى قاعد قدام الكتاب وعنيسة مسهمة عربية يبقى شكلها ايه وهتربي العربية اعمل بها ايه
صوت في الاخر فراح يتشاكل مع ابوه فين العربية هو فين النجاح يا ابني فين النجاح؟ فتحت لكم سنتين ونص بعد خمسة وعشرين يناير اشتغلتم في الدعوة قعدتم تهقوا في السياسة. على الفيسبوك. ودي مش السياسة. السياسة الشرعية غير كده. النبي رجع من الحدى. النبي راجع من الحديبية
راجع من حديبية. بعت الرسل لملوك الارض يدعوهم الى الله. مش رجع من الحديدة. يلا بقى نعمل الدولة بسرعة. عملنا معاونة. احنا كنا عاملين زي بعضه الحداد طب هي الدنيا فتحت. افاق الدعوة فتحت. عايزين يا اخوانا نرتبط بالدار الاخرة عشان ما نمشيش غلط. نرتبط بالدار الاخرة. الدار الاخرة هتعلمنا العبادة دوت
علمنا الدعوة وهتعلمنا السبات. انما شوفوا الارتباط بالحكم حتى لو انت عايزه عشان ربنا شفه فرق بينا ازاي. شفه قطع بينا ازاي انت عايز تقول ان ما فيش سياسة؟ لأ انا عايز اقول ان الدين فيه سياسة. بس مش دي سياسة. مش ده خط السير. احنا لنا خط سير اهو. هو ده اللي بيجيب التمكين
والذين يقولون ربنا اصرف عنا. ده الوحش ده جه علي انا من وسط كل الناس دي. يعني مش انا قايم الليل ولقينا بقى بتاع جهنم جاي فقلت ايه ؟ يقينا ايه ؟ هيروح يشوف حد تاني من اللي انما انا صوام قوام داعي الى الله لا يا حبيبي
ده فاكر ان لو ما فيش غير مخلوق واحد دخل جهنم هيبقى هو. اصرف عنا عذاب جهنم. هو ايه ده يا جماعة؟ ايه ترابط الاية دي مع اية قيام الليل اللي قبلها. ان كل ما بيزيدوا في العبادة بيزيدوا في الخوف والانكسار. مش بالعقب بعمله. مش الاسبوع ده قمت الليل
طول الاسبوع مسلا وصمت اتنين وخميس وورد القرآن مزبوط وحضرت لك درسين تلاتة. ايوة كده هات كده ايوة كده لا ده كلما زاد هذا العمل لم يزدادوا الا انكسارا على انكسار. وكلما زادت الاسباب لم يزدادوا الا افتقارا على افتقار
فلا تزيدهم الاعمال الا انكسار ولا تزيدهم الاسباب الا افتقار. سيدنا نوح جاي يركب في السفينة وقال فيها بسم الله مجريها ومرساها. بسم الله دي كلمة ايه؟ ايوة صح. بسم الله دي كلمة ايه
افتقار ان مش هتمشي غير بالله. بسم الله مجريها ومرساها. مش هيمشيها ولا هيرساها غير يا رب ان ربي لغفور رحيم. كلمة ايه؟ انكسار ان يا جماعة احنا ما نستاهلش نركب فيها. دا لولا مغفرة ربنا لو
وعلى زنوبنا كنا غرقنا في الطوفان مع اللي غرقوا. يعني بيركب السفينة بلانكسار والافتقار. ده المؤمن دي مقامات الانبياء كلما اه ايوة والذين يقولون ربنا اصرف عنا عنا عذاب شديد. اعد حتة سيدنا نوح
كلما زاد العمل لم يزيدوا الا انكسار. وكلما زادت الاسباب فلوس مراكز دنيا لم يزيدوا الا افتقار. واحد قلبه الانكسار والافتقار دي مقامات الانبياء. يعني يعني انا جبتها لكم في اية سيدنا نوح في سورة
وبيركب السفينة بالانكسار والافتقار. لو جبناها في باقي الانبياء هتلاقي ده منهج الانبياء في الحياة. هو عايش بالانكسار والافتقار. واذ يرفع ابراهيم القواعد من البيت واسماعيل ربنا يتقبل منا انك انت السميع العليم. اه ربنا واجعلنا مسلمين لك. اه ومن ذريتنا امة مسلمة. وارنا
مناسكنا مش هنشوف من غير ما انت تورينا يا رب. اه وتب علينا يبقى ده الايه ؟ لأ وارنا مناسكنا ده الايه ؟ ده الافتقار وريني يا رب. خليني اشوف يا رب. وتب علينا ده الايه ؟ الانكسار ان بعض بيبني الكعبة بيعمل اعظم عمل على
الارض وبيقول يا رب تب علي. يعني قلبه ما هو الشاهد العمل. قلبه شاهد ذنوبه وتقصيره. يعني الانكسار والافتقار ده في جميع ايات الانبياء مقام رهيب جدا. فهنا بعد العبادة الرهيبة دي بالليل والنهار. يا رب يا رب ما تدخلنيش. ما تحرقنيش بالنار يا رب. يا رب ما تسبنيش. ما تسبش جهنم
تبتلعني يا رب وانا على الصراط. يا رب يا رب ارحمني من النار يا رب. ليه؟ لان الناس دي عاملة زي اللي واقف على سقالة في الدور الخامس شف الدنيا. طب يطلع الدور العاشر يشوف اكتر. كل ما بيطلع بيشوف اكتر. فالناس دي كل ما بتعلى بتشوف تقصيرها اكتر. وكل ما بتعلى بتشوف
هل الله اكتر فتزداد في الانكسار. طيب انها ساءت مستقرا ومقاما. انا بقول لكم انا ما بفسركوش الايات دلوقتي ما يجي لكم الترابط بس اذا انفقوا لم يسرفوا ولم يقتروا وكان بين ذلك قواما. ايه علاقتها باللي قبلها
ايه علاقتها ان ربنا يكرمك ان الناس دي كانت متوازنة؟ الناس دي كان دماغها متكلفة يا جماعة. الناس دي كان عندها توازن بين الدنيا والدين. الناس دي كان عندها توازن حتى في
دنيا. الناس دي كان عندها توازن في العلاقة بين الدنيا والدين. لا هو بيزاكر خمستاشر ساعة في اليوم ورامي دينه. ولا هو رامي المزاكرة وبيجري في دينه. متوازن متوازن. انسان عنده توازن في حياته. توازن ما بين العبادة والعلم. توازن ما بين الدعوة والعبادة. انسان متوازن في حياته. ها توازن ما بين
الدين والدنيا آآ توازن ما بين الاسباب والتوكل طب ايه اللي يجيب الاية ديت بعد الايات اللي فوق؟ كان المتوقع بقى بعد ربنا اصرف عنا عذاب جهنم كنت تتوقع ان دول علاقتهم بالدنيا شكلها ايه؟ دراويش صح ولا لأ؟ ما هو غالبا بقى اللي بيقعد بقى يعبد كتير تلاقي في
الدنيا ولك يا عم دنيا ايه وبتاعة ايه! يا عم سب اللي ياخد ياخد. واللي يدي يدي. يا عم سبهم يتخانقوا عليها ومش عارف ايه. وتلاقيه في الدنيا بتدروش في الدنيا. انما ربنا بيقول لك ان الناس دي علوها في الدين لم امنع ان تتوازن في العلاقة بين الدين والدنيا. يعني ناس
متوازنة حتى جوة الدين متوازنة. ما تلاقيش واحد يقول لك ايه انا عايز احفز قرآن مسلا جزء في الاسبوع او حزب في الاسبوع ها يقوم لما يحفز حزبة في الاسبوع. جه دورة علمية عنده وقت يحضر؟ ما عندوش وقت. جه دروس ايمانية، عنده وقت يحضر؟ ما عندوش وقت. جه معسكر يبقى انا عنده هو مشغول
قول في العز انما لما يحفز لي صفحة في الاسبوع او ربع في الاسبوع. عشان كده التحفيز اللي هنعلن عنه الجمعة ان شاء الله غالبا الجمعة دي يا رب بازن الله ان ربنا يسر واذن هيبقى له منهج
بخصوص جديد تماما. جديد تماما بفضل ومنة الله سبحانه وتعالى منهج يعني في غاية الجمال والروعة بفضل الله سبحانه وتعالى. ازاي انك تحفز وبعد كزا سنة ان شاء الله تلاقي نفسك على الطريق ومستمر وبتزيد من غير ما حياتك تقف. ازاي ان طلب العلم لما يجي في حياتك ما يوقفلكش حياتك؟ ازاي يا جماعة
امشي في الدين بالراحة ونلاقي نفسنا كل شوية بتزيد. ازاي الكلام ده؟ ازاي نعيش دي؟ والذين اذا انفقوا لم يسرفوا لم ابتلوا وكان بين ذلك قواما. يبقى التوازن في العلاقة
من الدين والدنيا واد عقليته متكلفة ولا دماغه حلوة. واد موزون ها بعد ايات الاخرة. والذين لا يدعون مع الله اله غير اخر ولا يقتلون ولا يزنون ومن يفعل ذلك يلقى اثاما. يعني ايه يلقى اثاما؟ يلقى اثامه
يا اما الاثام هنا العزاب فمعنى يلقى من اول ما هتبدأ تعصي العزاب هينزل في الدنيا قبل الاخرة وهتتزل وهتفتقروا يا اما اثاما من الاسم ان عقوبة الزنب الذنب بعده. يبقى لما
عمل اسم اتفتح له ابواب الاسم التنازلي مش عند حبل شد حتة ييجي اللي بعده تشد حتة ييجي اللي بعده. فكلمة صعبة اوي يضاعف له العذاب يخلط فيه الا من تاب. الا اللي زنى وتاب. وقتل وتاب. وسجد لاوسان وتاب. وكان ملحد وتاب
وكان علماني وتاب. وكان ليبرالي وتاب. وكان بيحارب شريعة ربنا وتاب. وكان بيحارب الدين وتاب قال الايات اللي فاتت بده. من اللي زنا وتاب باللي يبيتون لربهم سجدا وقياما طول الليل يعيطوا ويقولوا يا رب النجاة النجاة. مال دول بدور! ايه الترابط اللي هنا؟ انا عايز بقى الركن هنا اهو. انا عايز دول. انا عايز الشباب اللي في الاخر ده هم
ايه علاقة ده بده ؟ احنا بقى لنا قد ايه بنتكلم دلوقتي ؟ بالزبط. خمسة واربعين دقيقة؟ طيب كويس. يعني ايه ؟ ها طيب حاسبها كويس يا باشمهندس ساعة ستين دقيقة بقى لنا ستين دقيقة
انت كده خلصنا. ايه علاقة ده بده ؟ انا عايز الركن اللي ورا ده هو بقى يقول لي ايه علاقة الناس اللي قاعدة تقوم طول الليل باللي زنى وتاب تفهم ايه ؟ لأ لأ انا عايزين ركن اهو. انا عايز الناس دي بقى تشغل دماغها شوية. ايه علاقة ان ربنا يجيب العابد اوي اوي اوي ده
اللي رايح على الفردوس الاعلى طلقة. عارف لما تلاقي واد معك في الدفعة كل المحاضرات وكل السكاشن ويطلع المكتبة يجيب مراجعة طول الليل ده طلقة ده راشق على الاول على طول. ده سكة واحد طالع الاول. فاللي فاته ده ده واحد راشق. ده واحد طاير على الفردوس الاعلى برحمة الله
اللي يجيب معه بقى اللي زنا وتاب ده. ها قولوا لي كده احنا عايزين حد جديد بقى ايوا قل. ايه ما هو ماشي ايه اللي جاب دول مع دول؟ ايه اللي جاب التوقول؟ ايه
ماشي ها تاني يقولوا يا سيدي ما شاء الله شف يا عم الكلام الجميل. ربنا بيدي الامل في الفردوس الاعلى لكل من فعلوا المعاصي والكبائر ربنا ان دي من عجائب الترابط في القرآن من العجائب ان ايات هؤلاء العصاة تيجي وسط ايات عباد الرحمن
اللي هياخدوا الفردوس الاعلى في الاخر. ربنا بيقول لكل عاصي لا زالت امامك الفرصة للفردوس الاعلى مهما فعلت قبل هزا بس قم وتب بقى. بس قم وتب. ايه الجمال ده! ايه الامل ده! ربنا بيدي له امل بيدي له فرصة الا من تاب
وامن وعمل عملا بس اشتغل بقى مش عمل صالحا عمل عملا اشتغل شغل صحيح سليم بقى تعالى ده انا عملت وعملت وعملت عم الشيخ انت مش عارف ده انا غارز ده انا ضيعت الدنيا. ده انا عملت كل حاجة. يا عم تعال وقدامك فرصة تبقى مع النبي عليه الصلاة والسلام في الجنة. بجد؟ اه والله العظيم بجد
ها مش كلامي. اهو انضموا الى القافلة الا من تاب وامن وعمل عملا صالحا فايه؟ فايه التي تدل على العلو العظيم. بقوا عاليين في المقام عند ربنا. ده كانوا يا رب في الحضيض
عينه لما تاب وتبقى صح. ها و كمان يبدل الله سيئاتهم حسنات. لما بدله ربنا بدل لهم. الزنا بقى حسنات القتل بقى حسنات. الالحاد بقى حسنات. ليه؟ لانه بدل فربنا بدل ويبدل
الحسنات مش معناها بس يبدل الزنوب الى حسنات في الصحيفة. ويبدل احواله السيئة الى احوال حسنة. ويبدل احواله السيئة لاحوال يبدل الهم بسعادة ويبدل الخنقة لانشراح ويبدل كره الناس وقرفهم منه لحب الناس له. واقبال الناس عليه وفرح الناس لما يشوفوه
ويبدل جهله العلم ويبدل فقره الرزق وسعة ويبدل مرضه لصحة يبدل سيئتين حسنات. كل اللي كان بيسؤهم ربنا يخليه حاجات سنة جميلة في حياته. طيب. جدا. في الواقع القديم والواقع الجديد
كلنا امسلة لهزا. هو احنا كلنا اما دخلنا طريق الدين ربنا كرمنا اعظم كرم. هو احنا كنا قبل الدين. مش عايزين نتكلم يعني لأ مش كنا ايه في المعصية؟ كنا ايه اصلا؟ كان قيمتنا ايه اصلا؟ هو حاجة عملت لنا قيمة غير الدين؟ هو
حاجة ربنا رفعنا بها في الدنيا غير الدين. ده احنا قاعدين نقطف من سمار شجر الدين. كلنا وكل ما بتجتهد في الدين كل ما بتقطف من سماره. ده احنا عايشين في خير ربنا سبحانه وتعالى. واحنا كان لنا قيمة ولا كان لنا اي وزن في اي حاجة في الدنيا من غير الدين؟ هو
يا ابني احنا ان هزا الكتاب يرفع الله به اقوامه ويضع به اخرين. طيب المعنى التاني في الترابط ايه برضه؟ في معنى تاني خطير ايه اللي تلقطه بميتين لا نور. خمسين بس. لا يا عم ده هي اللي حيلتي ربنا ربنا
فبارك لا يا عم تصدقنا مسكناها ربعاية ايه ترابط لا يقتلون ولا يزنون بعد ترابط يبيتون لربهم وربنا اصرف عنا عذاب جهنم. قلنا الترابط الاول ان هؤلاء امامهم فرصة للانضمام الى قافلة السابقين الى الله. مهما كنت عصيت. طب فيه ترابط تاني؟ لأ بقوا
خاطري ما حدش يعني ايه ما حدش يجيبها. ايوة اه قلبي جبهة شيخ وليد خمسين جنيه. خد يا عم آآ خلاص انا قلت خمسين الله يغفر لك يا شيخ. خد يا حبيبي يا سعيد والله ده انا فرحان. حد يفك لي المتين جنيه دي. خلاص بقى يلا يا عم
الاخوة في بيتها في بيتها في جيب اخويا. ما انا هاقول لك الوقت يقوم قال ايه. اديته الخمسيناية لأ لأ يا حبيب قلبي لأ خلاص انا مسابقة ما فيهاش حاجة يعني. امسك بس امسك يا شيخ محمد بقى اديني مية وخمسين جنيه ربنا يحفزك. آآ آآ قال لك ايه
قال لك ان معنى ان ييجي معاصي بعد الناس اللي قاعدة تعبد ربنا ليل نهار. اوعى تفتكر ان الملتزم اللي على الارض ده اللي عالي ايه ده ما بيقعش وما بينزلش. اوعى تفتكر ان الالتزام فيه ناس يا جماعة فاكرة ان الالتزام معناه ان معصيش ربنا. فلما بيعصي
تحصل له ايه؟ احباط. لما بيقع في معصية سر بيحصل له ايه؟ احباط وانا منافق وانا ضايع وضايعة ضايعة. والعياذ بالله. فان تيجي المعاصي دي في وسط اية تعبد الرحمن ان ان مش مش العالي هو اللي على طول ما بينزلش. العالي هو اللي
كل ما بينزل بيعلى تاني. عشان كده خدوا القاعدة دي قاعدة عمر. قاعدة من قواعد العمر. احفزها حطها حلقة في قلبك. مش حلقة في ودانك. الوصول اللي بيوصل لربنا مش اللي ما بيقعش. امال اللي بيوصل لربنا مين
اللي كل ما يقع يقوم. خدوا بالكم من قاعدة العمر اللي دفعت فيها خمسين جنيه دي. ها خدوا بالكم اللي بيقعد هات لي هات لي اسمه الله. خدوا بالكم اللي بيوصل لربنا مش اللي ما بيقعش. وما فيش حد ما بيقعش
اللي بيوصل لربنا اللي كل ما بيقع ايه يقوم. يبقى كل ما تقع وبعد ما وقع الا من تاب ما جالوش احباط قام تاني بعد ما وقع. الله اكبر! ما انا هاروح جهنم لو فضلت واقع. وانا بادلع! هو انا بالعب! هي بركة يا جماعة! ها! الا من
ما جالوش احباط بعد الزنب وامن حاول يعالج السبب. وعمل عملا صالحا. حاول يتغير ويغير كل حاجة في حياته. فاولئك عاد بعد الذنب اعلى مما كان قبل الذنب عاد بعد الذنب اعلى مما كان قبل الذنب. فكان الذنب سبب في رفعة درجته عند الله. لانه اتعامل مع الزنب صح
ما احبطش وفي نفس الوقت ما استهانش. ما احبطش وفي نفس الوقت ما استهانش. ما احبطش وفي نفس الوقت ما استهانش يبقى الناس دي اول تلات اربع ايات الناس دي فوق في السما عالية. ها وبعد كده الناس دي متوازنة برضو يعني عايشة على الارض وفاهمة دنيا برضه. الناس دي مش
ايه؟ والله يا جماعة لو حد منكم عايز يتبرع بخمسينات وانا هوزعها في الدرس انا موافق. على اسئلة يعني انا كده يعني الحمد لله. انما وبعد كده يا سيدي اه اه وبعد كده الناس دي مش عالية على طول الناس دي ممكن بتعصي ربنا ولكن
بعد ما بيعصي بيرجع ايه ؟ يرجع يقف تاني. طيب ايه علاقة بعد ايات المعصية والذين لا يشهدون الزور وازا مروا باللغو ايه ؟ مروا ازا مروا بالايه؟ باللغو مش بالمعصية. ده مجرد لغو. يعني ربنا ما قلش معصية. ده مجرد لغو. يعني ممكن يكون حاجة مباحة بس لغو. ها
مروا ايه ؟ كراما. يعني يعني اللغو ده ممكن ناس قاعدة تتكلم في وهو مروا الكرامة لأ ما ليش دعوة مش هاشتد. ايه علاقة بعد الزنب عاد التوبة من الزنب ان ربنا يوصفه بالوصف ده. استنى بس. استنى بقى. ده الواجب اللي انتم هتفكروا
وفي لحد التلات الجاي العشا ان شاء الله. ايه؟ فيها خمسين جنيه احنا الوقتي بازن الله سبحانه وتعالى هنكمل المرة الجاية بقى الترابط بتاع الايات وخلاص بقى ونختم لان انا لو قعدت
اتكلم في ايات عباد الرحمن كل اية منها لو فتحنا فيها عايزين لنا مرة. نبدأ نفرغ الحاجات ان شاء الله. حد هنا من الموقع؟ ما حدش هنا من موقع الطريق الى الله
السؤال بتاع الواجب ها ربنا بعد التوبة من هزه الزنوب قال والذين لا يشهدون الزور واذا مروا باللغو مروا كراما قام ما عدش بيدخل في حاجة حتى فيها لغو مش فيها معصية. ايه علاقة الاية دي بهزه الاية؟ ايه علاقة ان بعد التوبة بقى ده حاله؟ وبعدها ربنا قال والذين
فاذا ذكروا بايات ربهم لم يخروا عليها صما وعميانا. ايه علاقة الاية دي برضو باللي قبلها؟ ايه علاقة الاية دي باللي قبلها؟ ايه هذه الايات مع بعض. فكر تدبر واحنا المرة الجاية هنيجي ان شاء الله بازن الله ونشوف. مين ياخد المصحف ده ويختمه حزب في اليوم ده
طب يختموا ربعين في اليوم؟ ربعين في اليوم؟ ها خد دي له ربعين في اليوم. مين ياخد السواك ده ويستعمله لحد ما يخلص انت معنا يا فارس طب خد يا عم يلا. طب خلاص مين ياخد السعودي ده ويستعمله لحد ما يخلص؟ وبتاع ايه بقى بس انا هتاخدوا
طيب المصحف ده برضو يعني الاخ بيدو لي هدية والله ربنا يحفزه بس انا يعني ايه آآ يعني برضو الحمد لله عندي مصاحف كتير. مين ياخد المصحف ده ويقرا ربع ولا ربعين؟ ربع ولا ربعين
لأ احنا عايزين حاجة يستمر عليها. مش عايز كمية كبيرة اه هتقرا ربع. ربعين ليه ؟ لأ خلاص معلش يا حبيب قلبي بص انت تاخد ازازة الماية دي تاخد الموبايل انا ما اعرفش مين صاحبه بس
ربنا يا حبيب قلبي يحفزكم ويبارك فيكم يا رب ويسددكم